
LDS priekšsēdētājs Guntis Valneris

                                               O3.02.2013.

Latvijas 66. Skolēnu sporta spēles 100- lauciņu dambretē

 (Latvijas Jaunatnes čempionātu pusfināli)

NOLIKUMS

· MĒRĶIS UN UZDEVUMI

Popularizēt dambretes spēli Latvijā.

Noskaidrot Latvijas spēcīgākos dambretistus startam Latvijas Jaunatnes čempionātu finālos.

· LAIKS UN VIETA

Sacensības notiek 2013. gada 9. martā, Jēkabpilī, Blaumaņa ielā 27, Jēkabpils Valsts ģimnāzijā. Sacensību sākums plkst. 11.00. Dalībnieku reģistrācija no plkst. 9.30.-10.30.

· VADĪBA

Sacensības rīko Latvijas Dambretes savienība. Galvenais tiesnesis Valerjans Vizulis.

· SACENSĪBU NOTEIKUMI

Sacensības notiek pēc FMJD noteikumiem. Individuālais un komandu vērtējums. Šveices sistēma. Apdomas laiks 15 min.uz partiju katram dalībniekam. Kārtu skaitu nosaka galvenais tiesnesis, vadoties no dalībnieku skaita.

· DALĪBNIEKI

Sacensības notiek četrās vecuma grupās. Zēni un meitenes spēlē atsevišķos turnīros. Komandu sastāvs katrā vecuma grupā - 4 dalībnieki ( 2+2).

· U-19 grupa (juniori)       – 1994., 1995., 1996.  dz. g.

· U-16 grupa (kadeti)        – 1997., 1998., 1999. dz. g.

· U-13 grupa (minikadeti) – 2000.,  2001.,2002. dz. g.

· U-10 grupa (cerības)       – 2003. dz. g.un jaunāki.

Jaunāko grupu dalībnieki var startēt vecākās grupās, meitenes zēnu turnīros.

· ATLASE UZ FINĀLIEM

Latvijas Jaunatnes čempionātu finālos iegūst tiesības startēt 8 dalībnieki no katra turnīra. 9.,10. vieta LDS rezervē. 

· PIETEIKUMI

Pieteikumi  jāiesūta līdz 6. februārim,  pa e-pastu: vizulis@jvg.edu.lv un edgarsratnieks@inbox.lv  Pieteikumā jānorāda dalībnieka vārds, uzvārds, dzimšanas gads, starta grupa. Komandu vērtējumā spēlējošiem dalībniekiem jāuzrāda komanda.

Sacensību dienā mandātu komisijā jāiesniedz pieteikuma oriģināls, kuru apstiprinājis dalībnieku komandējošās organizācijas vadītājs.

· APBALVOŠANA

Godalgoto vietu ieguvēji tiek apbalvoti ar medaļām . Komandas, kuras

      izcīnījušas pirmās trīs vietas, tiek apbalvotas ar komandu kausu, bet komandu 

      dalībnieki ar medaļām.

· DALĪBNIEKU ĒDINĀŠANA

Jēkabpils Valsts ģimnāzija piedāvā dalībniekiem iespēju baudīt siltas pusdienas. Pusdienu izmaksa LS 1,40. Garantēts ēdāju skaits jānorāda pieteikumā ( līdz 6.03), nauda jāiemaksā iesniedzot pieteikuma oriģinālu.

· DALĪBAS NOTEIKUMI

Visus izdevumus, kas saistīti ar piedalīšanos sacensībās, sedz komandējošā organizācija.

Par veselības stāvokli atbild pats dalībnieks un komandējošā organizācija.

Sacensību dalībniekiem obligāti līdzi jāņem dambretes komplekti un pulksteņi!

KATRS NO DAMBRETES CENTRIEM SACENSĪBU NORISĒ OBLIGĀTI PIEDALĀS AR VISMAZ VIENU TIESNESI!
Papildus informācija – tel. 29711798- Edgars Ratnieks

